cyanic-selkie/wikianc huggingface dataset:
ינאי כלפה
2018
באליפות העולם שנערכה באנטוורפן שבבלגיה באפריל 2018 הוא זכה בשתי מדליות, זהב וכסף. מדליית זהב ברביעייה ומדליית כסף נבחרת מעורבת.
מחנה שבטה
היסטוריה
המחנה החל לשמש כבסיס ההדרכה הראשי של חיל התותחנים לאחר מלחמת יום הכיפורים. באמצע שנות ה-90 עבר אליו גם ענף טירונות החיל.
בא"ח תותחנים
הגדול מבין ענפי האגד, בו מתקיים שלב הטירונות לכל חיילי חיל התותחנים. בבא"ח עוברים הלוחמים הכשרת רובאי ברמת 03 וקורס עיוני בתחום בו עוסקת היחידה אליה משתייכים.
ענף הפיקוד
בשנת 2021 הוחלט על שילוב גדוד מפקדים (451) (ענף מפקדים) וענף קצינים (קורס יסוד).
סוללת עמדה הכוללת את מגמת המערך הרקטי (גדוד 334), מגמת המערך הקני ומגמת מערך האיכון (גדוד 611).
ענף מקצועות
ענף המרכז בתוכו את כל פלח ההדרכה בבה"ד, הענף מחולק למדורים כאשר כל מדור אמון על הדרכה של תחום אחר בחיל: מדור תותחן, מדור נט"ר, מדור רקטי, מדור תק"א, מדור ניהול אש, מדור הפעלת אש ומדור איכון ומטאורולוגיה.
מפקדת אגד (מפק"א)
מרכזת את כל הנדרש מחטיבה סדירה החל ממחלקת לוגיסטיקה ואפסנאות, משא"ן, מרפאה, נשקייה, מחלקת רכב, טנ"א, גפ"ה (גף פיתוח הדרכה), פלחי"ק 5304 (תקשוב), מדור קליעה ומדור כושר קרבי.
ענף הפעלת אש ורוכ"ש (בית ספר לאת"ר לשעבר)
בעבר, שימש להכשרת יחידת את"ר (איסוף תקיפה רשתי) הידועה גם כ"דיה" כחלק ממסגרת הקמת המערך בחיל התותחנים אך לאור פירוקה של דיה הוחלט לסגור את פלוגת ההכשרה שלה ולפזר את החניכים כמש"קי תקיפה בחטיבת גבעתי ובחטיבת הצנחנים.
הצבי
תולדות העיתון
בסוף נובמבר 1893 נעצר בן-יהודה לחקירה בעקבות מאמר שכתב יונאס בעיתון. ובסופה הוחלט להעמידו לדין על הסתה למרד. ישנו ויכוח על סיבת המאסר. היו שטענו שכמה מאנשי היישוב הישן, שאותם בן־יהודה הרבה לתקוף בעיתוניו, השתמשו במאמר נגדו ולאחר הסכמת כמה מרבני ירושלים ניסחו מכתב לשלטון העות'מאני שבו טענו שהמאמר הוא קריאה למרד, ואף הפיצו שמועה על המרד הקרב בקרב ערביי ירושלים. מנגד, רבים מאנשי היישוב הישן בירושלים, טענו שמדובר בעלילת שקר והצנזורה העות'מאנית, אשר פעלה באופן מסיבי אז בירושלים, שמה לב בעצמה למאמר, ואילו הרבנים והממונים רק פעלו להסרת הסכנה מעל היישוב ולהצלת בן־יהודה עצמו שבזכות שתדלנותם ניצל "מעונש חמור". גם הראי"ה קוק העיד שלאחר חקירה ובדיקה עמוקה שניהל העלה שכך היה ומחה על ההאשמה שרבני ירושלים "מסרו" את בן יהודה
בין השנים 1902–1908 היה העיתון סגור ובמקומו הוציא בן-יהודה את כתב העת "השקפה". ב-28 בספטמבר 1908 הפך "הצבי" לעיתון היומי הראשון בארץ ישראל, לאחר שהופיע בתחילה כשבועון.
תכנים
העיתון עורר מהומה גדולה וחרם על בן יהודה כשכתב בו שאין על איכרי המושבות לקיים את שנת השמיטה, משום הפגיעה הקשה שתיגרם לפרנסתם.
עמי פופר
עמי פופר (נולד ב-2 ביוני 1969) הוא ישראלי שהורשע ברציחתם של שבעה פלסטינים בטבח שביצע בראשון לציון ב-20 במאי 1990.
הרצח
ב-20 במאי 1990, רצח פופר שבעה ערבים מרצועת עזה ופצע 11 בשעה שהמתינו לעבודה בצומת גן הוורדים בעיר מגוריו ראשון לציון. את הרצח ביצע באמצעות רובה גליל שגנב מאחיו החייל. פופר נמלט מהמקום במכוניתו של אחד מהפועלים.
לואי אנטואן דה סן-ז'וסט
מפקד בחזית באלזס
באשר לאוכלוסייה האזרחית באלזס, מבחינת הממשל המהפכני בצרפת היא היוותה מקרה מיוחד כיוון שמרבית התושבים היו דוברי גרמנית והנאמנות שלהם לא הייתה ברורה. האלזסים היו חלק מצרפת במשך זמן רב לפני המהפכה, אבל המשטר הישן לא שאף להחיל עליהם אחידות תרבותית ואיפשר את המשך קיומם של קשרים פוליטיים, תרבותיים וכלכליים עם אזורים דוברי גרמנית מחוץ למדינה. בתחילת המהפכה רבים מתושבי אלזס, שרצו להיפטר מעולם של בעלי אדמות, מילאו תפקיד פעיל בקידומה. אולם ההתלהבות היחסית בתחילת המהפכה הפכה לרגשות מעורבים בהמשכה, ובדומה לאזורים אחרים בצרפת, במקביל להמשך שיתוף הפעולה עם הממשל המהפכני היו באזור גם כוחות אנטי-מהפכניים. על רקע זה, ובהינתן שצרפת הייתה במלחמה עם פרוסיה ואוסטריה, סן-ז'וסט היה חשדן כלפי האוכלוסייה דוברת הגרמנית. בסוף אוקטובר נתפס באזור מכתב, כנראה מזויף, בו נכתבו פרטים על קשר של מתנגדי המהפכה לקחת שליטה על שטרסבורג. בין אם סן-ז'וסט האמין שהמכתב אמיתי או סבר שהוא מזויף, התגובה שלו ל"קשר" הייתה נחרצת. הוא הורה על חיפוש של זרים בכל בית בעיר ופיזר את מנהלת המחוז ואת העירייה של שטרסבורג. למרות הפעולות האלה, סן-ז'וסט שאף להישאר ביחסים של שיתוף פעולה עם אזרחי שטרסבורג. מי שהוביל את הקנאות המהפכנית בשטרסבורג היה ראש העיר המהפכן, יולוגיוס שניידר, שניצל היעדרות קצרה של סן-ז'וסט ולה-באס באמצע נובמבר כדי לארגן מפגן מהפכני נגד מוסדות דתיים בעיר. עם שובו, סן-ז'וסט יצא כנגד שניידר ודרש ממנו הסבר פומבי למעשיו. מאוחר יותר, סן-ז'וסט ולה-באס החליטו לשפוט ולשלוח את שניידר לפריז על מנת לקבל עונש מוות באשמה שהוא אריסטוקרט.
כיכר סטניסלאס
היסטוריה
הכיכר והבניינים בה, מאוחדים בסדרים הגדולים, תוכננו בידי האדריכל המלכותי עמנואל ארה דה קורני (Emmanuel Héré de Corny, שחי בשנים 1705-1763). הבנייה החלה במרץ 1752 והסתיימה בנובמבר 1755. ברתלמי גיבאל (Barthélémy Guibal) ופול-לואי סיפלה (Paul-Louis Cyfflé) יצרו פסל ארד של לואי ה-15, שעמד בכיכר עד שהוסר במהפכה הצרפתית והוחלף בפסל של דמות מכונפת. שם הכיכר שונה אז ל"כיכר העם" (Place du Peuple) ומאוחר יותר ל"כיכר נפוליון". ב-1831 הוצב פסל ארד של סטניסלאב במרכז הכיכר, שנודעה מאז כ"כיכר סטניסלאס".
תיאור
שער ניצחון שנוצר על ידי ארה עומד במרכז הצלע הרביעית, ומוביל לכיכר קרייר הסמוכה, כאשר הציר הראשי מפותח לשדרה כפולה של עצים עם מבנים סימטריים הפונים אחד אל השני לאורך השדרה.
יעקב פרוטזנוב
ביוגרפיה
הסרט האחרון שזכה לשבחים היה גרסת מסך למחזהו של אלכסנדר אוסטרובסקי "ללא נדוניה" בשנת 1937.
בית הכנסת אור זרוע
היסטוריה
ביום שלישי, י"ח בחשון התרפ"ז, 26 באוקטובר 1926, הונחה אבן הפינה בטקס בהשתתפות רבנים ספרדים ואשכנזים רבים ואורחים רמי דרג. מנחה טקס הנחת אבן הפינה היה אברהם אלמליח, עיתונאי, פוליטיקאי ולימים חבר הכנסת הראשונה.
כלב מזחלת
כלבי מזחלות באנטארקטיקה
אריך פון דריגאלסקי השתמש בכלבי מזחלות במשלחת שלו בשנים 1903-1901, והצליח הרבה יותר, משום שהכלבים שלו היו רגילים לקור עז והוא שכר מטפל כלבים מנוסה. הכלבים שלו הורשו להתרבות באופן חופשי וברבים מהם היה הכרח לירות משום שלא נמצא די מקום לכולם על הספינה בדרך הביתה. רבים מן הכלבים שלא נורו הושארו מאחור באיי קרגלן.
ג'יימס פולק
ראשית חייו
כמו רבים ממוצא סקוטי-אירי, משפחות נוקס ופולק היו פרסביטריאניות. אמו הייתה פרסביטריאנית כל חייה, אולם אביו דחה את הפרסביטריאניות המסורתית. כשנלקח ג'יימס הצעיר להיטבל בכנסייה, סירב אביו להכריז על אמונתו בנצרות, והכומר סירב להטביל את הילד.
מושל טנסי
ב-1835, בפעם הראשונה בתולדות המפלגה הדמוקרטית, הפסידה המפלגה את תפקיד מושל טנסי. פולק החליט לחזור הביתה ולעזור למפלגתו, וניצח את המושל הוויגי בהפרש של 2,500 קולות ב-1839.
פולק לא הצליח לקדם במועצה המחוקקת את שלוש תוכניותיו הגדולות: רגולציה לבנקים הממשלתיים, הנהגת שיפורים פנימיים במדינה, ושיפור החינוך. כהונתו נפגעה בגלל המשבר הכלכלי, שהוביל להפסדו של ואן ביורן בבחירות של 1840. בבחירות עצמן, זכה פולק לאלקטור אחד מטנסי שתמך בו לתפקיד סגן נשיא ארצות הברית, שכן לואן ביורן לא היה סגן רשמי. פולק ניסה להיבחר מחדש ב-1841, אולם הפסיד בהפרש של 3,243 קולות. פולק ניסה שוב להיבחר ב-1843, אולם שוב נוצח, הפעם בהפרש של 3,833 קולות. פולק הופתע משני הפסדיו הראשונים בקריירה הפוליטית שלו, והרהר בעתידו הפוליטי.
הבחירות לנשיאות
כשפולק הרכיב את הקבינט שלו, הנשיא טיילר ניסה להשלים את סיפוח טקסס. כשהסנאט דחה הסכם לסיפוח הרפובליקה, ניסה טיילר להעביר החלטה בשני בתי הקונגרס. בגלל אי הסכמה בנושא העבדות, נאלץ פולק לפשר בין הצדדים. בעזרת פולק, הסיפוח עבר ברוב דחוק בסנאט. במהלך מפתיע, יומיים לפני כניסתו של פולק לתפקיד, שלח טיילר לטקסס מכתב סיפוח רשמי.
נשיא ארצות הברית
פולק היה הנשיא הצעיר ביותר עד אז. פולק, שהיה נחוש לכהן רק קדנציה אחת, מיהר לממש את הבטחותיו הרבות מן הבחירות. הוא הבטיח לבסס מערכת אוצר עצמאית, להוריד את מכסי המגן, להשיג את אורגון ואת קליפורניה וניו מקסיקו. פולק התחייב לשרת כהונה אחת, והשיג את כל מטרותיו תוך ארבע שנים. בעזרת קישור אורגון (ללא עבדות) וטקסס (עם העבדות) פולק זכה לתמיכה מהצפון ומהדרום. פולק היה בן 49 בהיבחרו לנשיא ארצות הברית, ובכך היה הנשיא הצעיר ביותר נכון לאותה העת.
מעמדו ועמדותיו בנוגע לעבדות
במהלך השנים הבאות, דעותיו של פולק לגבי העבדות המשיכו להתפתח. בסופו של דבר, הוא האמין כי לממשלה הפדרלית אין סמכות להגביל את התרחבות העבדות לשטחים מערביים. כצעיר, פולק היה עד להטבות הכלכליות שעבד משועבד מביא לבעלי אדמות בשטחים המערביים. הוא המשיך לראות תועלת זאת באמצעות הפעלת מטעים חקלאיים משלו. אף על פי שלעיתים הביע דאגה לאנשים משועבדים - באחת הפעמים הוא פיטר משגיח לאחר שהכה אדם משועבד וירה באחר בירי מרובה ציפורים - הוא בדרך כלל המשיך להעסיק משגיחים אכזריים ואנשים משועבדים המשיכו לברוח ממטעו, בסתירה לאישיותו הציבורית כבעל עבדים מטיב.
הבהלה לזהב בקליפורניה
ערכה של סיפוח קליפורניה התרחב לקראת הבחירות לנשיאות ארצות הברית בשנת 1848, כאשר הידיעה על גילוי מרבצי זהב בקליפורניה הגיעה לוושינגטון הבירה, מה שהוביל לבהלה לזהב בקליפורניה. גילוי הזהב בטחנת סאטר ב-24 בינואר 1848 הוביל לתחילתו של גל ההגירה הגדולה ביותר בתולדות ארצות הברית ומשך אנשים מתריסר מדינות להקים חברה רב-אתנית בשולי יבשת אמריקה. ההבטחה לעושר שינתה לנצח את ציפיות חייהם של מאות אלפי האנשים שהציפו את קליפורניה בשנת 1849 ובעשור שאחרי. הזהב גם הלהיב את כלכלת ארצות הברית והניע חלומות פרועים כמו הקמת קו רכבת חוצה יבשת שיגיע מאוקיינוס לאוקיינוס.
הלן מדיסון
ביוגרפיה
מדיסון נולדה במדיסון, ויסקונסין. בילדותה עברה עם משפחתה לסיאטל, וושינגטון. בשנים 1930, 1931 ו-1932 זכתה מדיסון באליפות ארצות הברית בשחייה בכל משחי החופשי.
Plasmodium
לאחר שהמרוזואיטים מדביקים תאי דם אדומים חדשים, נוצרים השלבים המיניים (גמטוציטים), אשר נכנסים לגוף נקבת יתוש האנופלס כשהיא מוצצת את דמו של אדם שנושא את הפלסמודיום. בגוף נקבת האנופלס מתרחשת ההפריה בין הגמטוציטים, ונוצרות זיגוטות שמתפצלות ליצירת מספר רב של ספורוזואיטים זעירים. הפלסמודיום משפר את יכולת נקבת האנופלס לשרוד רעב ממושך, ובכך מקנה לנקבות שנדבקו בו יתרון על אחרות.
חאן א-שוורדה
במרכז החאן חצר גדולה שבטבורה שוקת, וסביבה ארקאדה. תקרת הארקאדה עשויה מקמרון צולב וקשתותיה נחות על עמודי אבן גבוהים. הארקאדה מובילה אל חדרים שגם תקרתם עשויה כקמרון צולב, ואשר שימשו כמחסנים. רק באגף הדרומי שכנה קומה שנייה שנועדה למגורי סוחרים ונוסעים. קומה זו הרוסה באופן חלקי.
סלמנקה
קבוצת הכדורגל של סלמנקה
קבוצת הכדורגל של סלמנקה שיחקה במשך 12 עונות בליגה הראשונה בספרד. הקבוצה נסגרה בסוף עונת 2012/2013, אז הייתה בליגה השלישית. הישג השיא של הקבוצה הוא המקום השביעי בליגה הראשונה בעונת 1974/1975.
אלגוריתם שכן קרוב
גבול ההחלטה
כללי השכן הקרוב ביותר למעשה מחשבים במרומז את גבול ההחלטה. כמו כן ניתן לחשב את גבול ההחלטה באופן מפורש, כדי לעשות זאת באופן יעיל כך שמורכבות החישוביות היא פונקציה של מורכבות הגבול.
לוי שאול
ביוגרפיה
שאול נולד במצרים בשם לואי סאול ולאחר הקמת מדינת ישראל היה בין העצורים באבו קיר (בקרבת אלכסנדריה).
שירת במשטרת ישראל ובשנים 1967–1970 היה מפקד משטרת נצרת, בדרגת פקד. בסוף שנת 1970 יצא לקורס קצינים בכירים. באוקטובר 1978 מונה למפקד מרחב השרון. בשנת 1979 קידם את הרעיון של שירות לאומי של בנות דתיות במשטרה. בספטמבר 1981, בעקבות השעייתו של דוד פרנקו, מונה שאול לממלא מקום מפקד מרחב הגליל. בסוף 1981 מונה לסגן מפקד מחוז הצפון. בשנת 1984 מונה לנשיא בית הדין למשמעת ששפט את אסף חפץ. בשנים 1985–1987 שימש כמפקד מחוז הצפון.
בשנת 1988, עם פרישתו מהמשטרה מונה לראש שירות בתי הסוהר ושימש בתפקיד עד 1991. בתחילת 1990 הוא הועלה לדרגת רב-גונדר על ידי שר המשטרה חיים בר-לב. בתקופתו נותר מדרג אגפי בבתי הסוהר להקלה על צפיפות האסירים וכן הושלמה חקיקת חוק חלופות למאסר בעבודות לתועלת הציבור. בפן הארגוני הועלו התנאים הנדרשים להכשרה כסוהרים והוחלף צבע המדים מירוק לכחול. זמן קצר לאחר סיום תפקידו מונה על ידי מנכ"ל משרד המשטרה לראשות ועדה לבחינת חלוקה לאגפים בבתי מעצר, כנהוג בבתי הסוהר.
איתמר ויצמן
איתמר ויצמן (נולד ב-1992) הוא יזם חברתי, מרצה, עיתונאי לשעבר, מנהל קמפיינים ומשקיע בתחום פתרונות האקלים. עבד כיועץ עבור פוליטיקאים, לרבות ראש הממשלה לשעבר אהוד ברק. ויצמן הוא ממייסדי תנועת V15, מייסד הוצאת הספרים העצמאית "רדיקל", ושותף ומנהל תחום אקלים בקרן ההשקעות Firstime.
פעילות פוליטית
בשנת 2009 החל לכהן כיו"ר נוער מרצ, ובגיל 17, לקראת הבחירות לכנסת השמונה עשרה, שימש כמתמחה בלשכת חבר הכנסת ניצן הורוביץ. בשנים 2010–2011 ניהל קמפיינים בתנועת גרינפיס הבינלאומית.
מיכאל כספי
ביוגרפיה
כספי לא היה רק עורך דינו של בן-גוריון, אלא גם שותפו לדרך הפוליטית. ב-1965 פרש יחד עמו לרפ"י ובשנים שלאחר מכן כיהן מטעם רפ"י כסגן ראש עיריית תל אביב, אל נאלץ לפרוש מהתפקיד בינואר 1969, בעקבות הנחיה של לשכת עורכי הדין, שעורכי דין לא יוכלו לייצג מוסדות ציבור אם הם ממלאים תפקיד ציבורי.
בשנת 1973 עמד בראש ועדת חקירה, מטעם ההתאחדות לכדורגל, שבדקה חשד לשוחד במשחק בין הקבוצות בני-יהודה והפועל חדרה.
המועצה הלאומית לכלכלה (ארצות הברית)
הארגון
המועצה כוללת מספר רב של ראשי מחלקות וסוכנויות, מאורגנים כמשרד ממשלתי שמדיניותו משפיעה על הכלכלה הלאומית האמריקאית. יושב ראש המועצה, בשיתוף עם הפקידים, מרכז ומיישם את מטרות המדיניות הכלכלית של הנשיא. יושב הראש נעזר בצוות של מומחי מדיניות בתחומים שונים, ובכללם חקלאות, מסחר, אנרגיה, שווקים פיננסיים, מדיניות פיסקלית, בריאות, עבודה, ביטוח לאומי.
לאגוס
גאוגרפיה ואקלים
מרבית האזור המיושב של לאגוס הוא מצפון וממערב לאי לאגוס. על אף שהאי לאגוס וסביבותיו הם מרכז העסקים של המטרופולין, הבירה הרשמית של מדינת לאגוס היא איקג'ה הנמצאת כ-20 ק"מ צפונית לאי לאגוס, בעיר זו שוכנים משרדי הממשלה המקומית ובה אזור תעשייה נרחב. גם נמל התעופה הבינלאומי מורטלה מוחמד ממוקם סמוך לעיר איקג'ה. העיר איקג'ה ממוקמת גאוגרפית במרכז המטרופולין, כאשר רצף השטח הבנוי נמשך צפונה באורך של 35 ק"מ עד לתחומה של "מדינת אוגון" הגובלת במדינת לאגוס בצפון. במערבה של לאגוס נמשך רצף השטח הבנוי לאורך של 32 וק"מ עד לעיר אוג'ו (Ojo).
יצחק לוי (פעיל ציוני)
קורות חיים
לזוג הייתה בת, אמילי, שנולדה ב-1905 ונהרגה ב-1916 בצרפת, ושני בנים: אברהם-לאופולד, נולד ב-1908, למד חקלאות במונפליה שבצרפת והיה לפרדסן בשרון. הוא התנדב לצבא הבריטי במלחמת העולם השנייה, הוצב כנהג בחיל האוויר ונהרג בקרב בטוברוק ב-1941. הוא נקבר במצרים.
תפילת האדון
דוגמאות שפה ובלשנות השוואתית
עם זאת, בעת מודרנית הוצע להשתמש בטקסט אחר במקומה: סעיף 1 להצהרת זכויות האדם האוניברסלית, בשל האוניברסליות והנייטרליות שלה. חלופות נוספות הן הסיפור המקראי של מגדל בבל שהוא נרטיבי יותר, ונותן מבט טוב יותר על השימוש הנפוץ בשפה או אגדת הרוח והשמש הצפונית שגם היא נרטיבית יותר ואינה קשורה לדת כלשהי.
USB
מטרה
ממשק ה-USB נוצר כדי לספק יציאה תקנית מהירה ואמינה לחיבור מגוון רחב של התקנים. הצורך בממשק עלה בשל הבעייתיות של היציאות הטוריות והמקביליות הישנות (COM, LPT) אשר מוגבלות במספר ההתקנים שניתן לחבר אליהן, והן איטיות וקשות להתקנה. לעומת יציאות אלה, מאפשר ממשק ה-USB חיבור מספר רב של התקנים למחשב (עד 127), תוך ניהול משאבים שהוא אוטומטי. הממשק תומך בהעברת נתונים במהירות של עד 12 מגהביט לשנייה בגרסת 1.1 USB, עד 480 מגהביט לשנייה בגרסת USB 2.0, ועד 4.8 ג'יגהביט לשנייה בגרסת USB 3.0. כמו כן, הממשק מאפשר לחבר ולנתק התקנים ללא צורך באתחול המחשב.
פרוטוקולים של USB
כל עסקת USB מורכבת מ:
סוגי חבילות USB
ל-USB יש ארבעה סוגי חבילות שונים. חבילות אסימונים מציינות את סוג העסקה שיש לעקוב אחריה, מנות נתונים מכילות את המטען, מנות לחיצת יד משמשות לאישור נתונים או דיווח על שגיאות ומנות התחלה של מסגרת מציינות את תחילתה של מסגרת חדשה.
זקני צפת
תחילת הדרך
הלהקה הוקמה על ידי מאור כהן ויוני בן טובים כלהקת בית ספר כשהיו בני 16, כאשר ההשפעות המוזיקליות כללו בעיקר להקות גראנג' כגון Butthole Surfers ו-Sonic Youth. במקור הוקמה הלהקה תחת השם "מקהלת בית לוינשטיין", שם התחיל להיקבע סגנונה וכן נכתבו כמה משירי הלהקה הראשונים. כאשר התחילו ההופעות הפומביות תחת השם "זקני צפת", ההרכב כלל את כהן, אורן לוטנברג, יוני בן-טובים (בנה של השחקנית טליה שפירא) ועדיאל פורטוגלי.
בנובמבר 1992 הוציאה הלהקה את אלבומה הראשון, "זקני צפת", בסיועו של המפיק איציק ליכטנפלד, שהפיק גם את הופעותיה של משינה וארגן לזקני צפת הופעות חימום לפני הופעות אלה. בהרכב השתתף גם רע מוכיח, שבא מלהקת בלאגן והחליף את פורטוגלי בעמדת המתופף. אף על פי שהיה קצת פחות פרוע מהופעותיה של הלהקה, כלל האלבום את המוזיקה הכבדה ביותר שנשמעה במוזיקה העברית עד אז, והוא כלל בין השאר את "ריקי", שהפך ללהיט בסצנת הרוק האלטרנטיבי התל אביבית אף על פי שהמילה היחידה בו היא שם השיר בתוספת מעט ג'יבריש. שירים נוספים שבלטו בו היו "ציפי", "דוחף באלנבי", "יוסי (הזונה מפרנסיסקו)", "חזיר היבלות" ו"החיים יפים". האלבום נכשל במכירות וזכה להתעלמות מצד תחנות הרדיו, בין השאר בגלל הטקסטים המשוחררים שלו ונושאיו הפרובוקטיביים, שכללו זנות ("ציפי" ו"יוסי [הזונה מפרנסיסקו]"), סמים ("החיים יפים" שכלל את המשפט "אני יושב ומחשש") ואף הומוסקסואליות. ב-2008, בסיכום 60 שנה למדינת ישראל בעיתון ידיעות אחרונות, נבחר האלבום לחשוב ביותר במוזיקה הישראלית של שנות התשעים.
איחוד
לאחר האיחוד המחודש הודיעו חברי הלהקה על הוצאת אלבום חדש, שהושק במרץ 2014 במועדון הבארבי בתל אביב.
האובליסק השחור
תוכן
האובליסק עוסק גם במספר אירועים יוצאי דופן, בהם קרב קרקר, שהיקפם הצבאי והשפעתם על המצב הגאו-פוליטי בסהר הפורה הקדום גדולה. לאירועים אלו מקדיש שלמנאסר יותר דיוק וכתיבה. כמו כן, אירועים שכאלו לרוב מצוינים כחלק מהסכימה הכוללת של האלים, לשמם מלכים אשוריים רבים כבשו את כיבושיהם. תופעה זאת של יחוס המסעות הצבאיים לאלים נפוצה מאוד בקרב מלכי אשור האמצעיים והמאוחרים, עוד מימי אַדַד-נִירָרִי הראשון.
פרישה מענייני הצבא
מאוחר יותר, איבד שלמנאסר מאהדת הציבור ומעמדו נחלש. לבסוף בנו, אשור-דנין-פל, מרד בו וזכה לתמיכת העם וערים רבות, בהן נינוה. המרד דוכא כעבור שנתיים בידי אחי המורד, שמשי-אדד החמישי ושלמנאסר מת כעבור זמן קצר מזקנה.
רקמת חיבור
חומר יסוד
הגליקופרוטאינים משמשים חוליות קישור של התאים אל המטריצה באמצעות קישור לחלבון מסוג אינטגרין. אלה מעין מולקולות דבק המחזיקות את התאים צמודים לרקמה. החלבונים במולקולות אלו דומים במקצת, ועיקר השוני ביניהם הוא בסוכר. דוגמאות לגליקופרוטאינים כאלה הן: פיברונקטין, הנמצא ברקמות המכילות פיברובלסטים, למינין, הנמצא בשכבה הבסיסית (למינה בזלית), וכונדרונקטין הנמצא בסחוסים.
נורד'ויטונילין
הנוֹרוֹיָטוּנִּילִין (בפרואזית: Norðoyatunnilin, "מנהרת האיים הצפוניים") היא הארוכה במנהרות איי פארו.
היסטוריה
המנהרה מקשרת בין ליירוויק שבאי איסטורוי לקלאקסוויק באי בורד'וי, בעוברה מתחת לפיורד לׇיירְבוּיקְסְפְיֶרוּר (Leirvíksfjørður). ההערכה היא שהיא תשמש תוך 10 שנים אלף מכוניות ביום ובהמשך 2000 מכוניות ליום.
IMDb
כחברה עצמאית
בשנת 1995, גדל האתר לממדים אשר לא אפשרו למנהליו להסתמך רק על תרומות ולנהל אותו בזמנם החופשי. בשנת 1996 הפך IMDb לתאגיד בממלכה המאוחדת, ונקרא Internet Movie Database Ltd. קול נידהם היה לבעלים, ושאר בעלי המניות היו האנשים אשר תחזקו את האתר. ההכנסות באו דרך פרסומות, רישיונות ושותפויות.
מצב זה נמשך עד שנת 1998. מאגר הנתונים גדל מדי יום, רוב ההכנסות הוצאו על ציוד, ולא נותר די כסף לשלם משכורות לעובדים. האתר אף סבל מהאטות ניכרות, הן בגישה אליו והן בעדכון המידע. מספר חברות גדולות הציעו לרכוש את האתר, אך בעלי המניות מיאנו למכור אותו אלא אם כן יובטח כי המידע באתר יישאר חופשי.
דירוג הסרטים
רשימת 250 הגדולים מציגה את 250 הסרטים עם הציון המשוקלל הגבוה ביותר באתר. ברשימה נכללים אך ורק סרטים אשר הוצגו בקולנוע ואורכם עולה על 45 דקות. בנוסף, סרטי תעודה לא נכללים ברשימה, ולסרט צריכות להיות לפחות 25,000 הצבעות על מנת שיוכל להיכלל ברשימה. הרשימה מבוססת על הצבעות של "מצביעים קבועים" בלבד, מושג אשר אינו מוגדר באתר.
איה דינשטיין
ביוגרפיה
איה סיפרה כי זיכרון הילדות הכי בולט שלה הוא שאביה שאל אותה מדי לילה בטרם הלכה לישון: "איוס, מה עשית היום למען העם היהודי?" - מוטו שליווה אותה כל חייה ולטענתה ניתב את פעילותה הציבורית. את שמה בחר לה השכן בבית ליד בשכונת רחביה, ש"י עגנון, שבחר לה את השם איה כיוון שהיה ראשי תיבות של ארץ ישראל העובדת וגם שם אמו של המשורר הלאומי הגרמני גתה.
איה למדה בגימנסיה רחביה ואחר כך שירתה בהגנה. ב-1948 נסעה לניו יורק ללמוד חינוך לתואר ראשון, צעד שלא היה שכיח באותה תקופה בקרב נשים רבות ושנה מאוחר יותר הכירה את מי שעתיד להיות בעלה, ד"ר צבי דינשטיין, לימים סגן שר הביטחון בתקופתו של ראש הממשלה לוי אשכול וסגן שר האוצר בתקופתו של השר פנחס ספיר. צבי דינשטיין כיהן כחבר הכנסת בתקופת הכנסת השישית וה-7.
אנרי אבולקר
קורות חיים
בשנת 1936 היה מעורב בהקמה מחדש של "הוועד היהודי-אלג'יראי למחקרים חברתיים" (Le Comité Juif Algérien d’Etudes Sociales) וכיהן כנשיאו. כמו קודמו, הוועד פעל כדי להאבק באנטישמיות באלג'יריה הצרפתית, שהקצינה בשנים שהובילו למלחמת העולם השנייה. המאורעות שדחפו להקמה מחדש של הוועד היו פרעות קונסטנטין של שנת 1934, בהן נרצחו עשרות יהודים על ידי המון מוסלמי לאחר שיהודי הואשם בהעלבת האסלאם. בין יתר הישגיו של הוועד בתקופה זו, הוא הצליח למסד את הזכות של יהודים לבעלות על אדמה חקלאית, להקנות לסוחרים יהודים הגנה בבתי המשפט המסחריים הצרפתיים, ולהחזיר ליהודים בקהילת סידי בל-עבאס את זכות ההצבעה שלהם לבחירות המוניציפליות, לאחר ששמותיהם נמחקו מרשימת הבוחרים על ידי ראש העיר האנטישמי.
בשנות מלחמת העולם השנייה, כאשר אלג'יריה הצרפתית הייתה נתונה לשליטתו של משטר וישי, פרופ' אבולקר פוטר ממשרתו באוניברסיטת אלג'יר בעקבות חוקי הגזע שהונהגו על ידי משטר וישי. הוא השמיע קול פומבי נגד הפגיעה ההולכת והגוברת בזכויותיהם של היהודים באלג'יריה, שהתבטאה בשלילת אזרחותם הצרפתית והטלת סנקציות עליהם בכל תחומי החיים, ובמקביל היה מעורב גם בפעילות המחתרתית נגד משטר וישי שהונהגה על ידי בנו, ז'וזה אבולקר. ביתו של פרופ' אבולקר הפך למפקדה הראשית של ארגון המחתרת באלג'יר, וממנו הדיפלומט האמריקאי רוברט מרפי העביר מסרים חשאיים לבעלות הברית ערב הפלישה של כוחות הברית לאלג'יריה במבצע לפיד. בעזרת המחתרת שהונהגה על ידי ז'וזה אבולקר הצליחו הכוחות האמריקאים לכבוש את אלג'יר ללא התנגדות. עם זאת, האמריקאים הותירו בפועל את ניהול אלג'יר בידי אנשי משטר וישי, ובדצמבר 1942, לאחר ההתנקשות באדמירל ז'אן פרנסואה דרלאן, פרופ' אנרי אבולקר נעצר ונכלא במחנה מעצר בלאגוואט ביחד עם רבים מאנשי המחתרת היהודית. הוא היה כלוא במחנה למעלה מחודשיים, על אף גילו המבוגר והפציעה שליוותה אותו מאז מלחמת העולם הראשונה (בגינה נאלץ להיעזר במקל הליכה). רק לאחר שהפרשיה קיבלה הד בתקשורת האמריקאית והבריטית נציגי בעלות הברית התערבו כדי לשחררו מהמחנה. מספר חודשים לאחר מכן, בשנת 1943, הוא חזר לפעילות ציבורית ומונה לנשיא "הוועד לעזרה וסיוע" (Comité d’Aide et d’Assistance) - ארגון שעבד בשיתוף עם הג'וינט העולמי לסייע לאלפי הפליטים היהודים מאירופה שנמלטו לאלג'יריה מפני השואה.
הכרמל
פרה-היסטוריה
על הרכס עצמו נמצאו שרידים ליישובי קבע קטנים מתקופת הברונזה המאוחרת.
היסטוריה
במהלך ההיסטוריה זכה ההר לכינויים כמו "הר אלף המערות", "אף איילה", "הראש הענק" וה"ראש הקדוש" (או "ריש קדש"), יש המשערים שהשם מורכב מצירוף המילים כרם-אל, על שום כרמי הגפן והזית שכיסו אותו. הערבים מכנים אותו "ג'בל מר אליאס" על שם הנביא אליהו שהוא מורה הנביאים ופטרון הנזירים המתבודדים שנאבקו באלילות.
תבנית עיצוב
התנגדות
יש הטוענים שתבניות מאטות את ההתקדמות של מתכנתים מתחילים כיוון שהם אינם צריכים להשקיע מאמץ בפתרון בעיות סבוכות, הבעיה נוצרת במיוחד במקרים בהם מעתיקים יישום של תבנית ללא לימוד והבנה מעמיקה של הבעיה והפתרון המוצע. מתכנת מקצועי ילמד קודם את התאוריה שמאחורי התבניות ובאופן מושכל יחליט באיזו תבנית להשתמש לפתרון בעיה שצצה. כך ימנע פיתוח של תוכניות גרועות הכתובות ב"עיוורון" מוחלט.
תבניות עיצוב נפוצות
באופן כללי, ניתן לחלק את התבניות לשלושה סוגים:
תבניות התנהגות
כאשר מפתחים מערכת גדולה ישנו קושי בניתוח אינטראקציה בין אובייקטים, לכן עולה הצורך להגדיר סמכויות ולאפיין את אופי התקשורת בין הישויות שבה. תבניות התנהגות, עוסקות בבעיות אלו, בדומה לארגון, על ידי הגדרת הסמכויות הנדרשת והתקשורת בין הישויות. ירושה והרכבה עוזרים לתבניות התנהגותיות בהגדרת היחסים בין המחלקות.
הרייט המרגלת
הרייט המרגלת (באנגלית: Harriet The Spy) הוא רומן נוער שנכתב על ידי הסופרת האמריקאית לואיז פיציו. הספר יצא לאור בשנת 1964, והפך לקלאסיקה. הספר תורגם לעברית בשנת 1984 ויצא לאור בסדרת מרגנית של הוצאת כנרת זמורה-ביתן דביר.
ריכרד וגנר
גלות, שופנהאואר ומתילדה וזנדונק
מקור ההשראה השני של וגנר היה המשוררת והסופרת מתילדה וזנדונק. וגנר פגש אותה ואת בעלה אוטו בציריך בשנת 1852. אוטו, חובב נלהב של וגנר, העמיד לרשותו בית באחוזתו. בשנת 1857 כבר היה וגנר מאוהב במתילדה. היא, אף שהחזירה מעט מהאהבה שהמטיר עליה, לא רצתה לסכן את נישואיה, וסיפרה לבעלה על קשריה עם וגנר. בעקבות הרומן עם מתילדה, זנח וגנר את העבודה על "טבעת הניבלונג" (אותה המשיך רק תריסר שנים מאוחר יותר), והחל בכתיבת האופרה טריסטן ואיזולדה, המבוססת על סיפור אהבה ארתוריאני בין האביר טריסטן והגבירה (הנשואה) איזולדה.
טוסקניני ווגנר
התזמורת הסימפונית הארץ-ישראלית (לימים התזמורת הפילהרמונית הישראלית) ביצעה ב-1938 תחת שרביטו של המנצח ארטורו טוסקניני את הפתיחה "אמן השירה מנירנברג". המנצח עצמו סבר כי "ביצוע הפתיחה מהווה אות מחאה נגד התפשטות "הדבר החום" [הנאציזם] באירופה", וכי "אסור להשאיר את וגנר לנאצים".
פרשנות הנאצים לפועלו של המלחין
מנואל ברוג, מבקר התרבות של "די ולט" הגרמני אמר על ריכרד וגנר לקראת יום השנה ה-200 להולדתו: "רק על ישו, נפוליאון והיטלר כתבו יותר". ספרים אחדים יצאו לרגל יובל זה, בהם ספרו של גוטפריד וגנר, "לא יהיו לך אלוהים אחרים על פני" ("You Shall Have No Other Gods Before Me"). בספרו טוען גוטפריד וגנר כי האנטישמיות ושנאת הנשים בולטות ביצירתו של וגנר. "יצירתו של וגנר כוללת מגוון רחב של כתבים גזעניים וסקסיסטיים. הוא פיתח תאוריות גזע משלו. עם הידע שיש לנו היום, אי אפשר עוד להתעלם מכך ולומר - 'זה רק מוזיקה יפה'", אמר נינו של ריכרד וגנר לסוכנות ידיעות צרפתית. הוא תובע ממשפחתו לחשוף את קשריה למפלגה הנאצית ולפרסם את ההתכתבות בין היטלר לבני משפחתו של ריכרד וגנר בתקופת המלחמה. לייפציג, עיר הולדתו של וגנר, מתגאה במלחין ועורכת עשרות אירועים לכבודו.
החרם על יצירות המלחין בישראל
בעיר ביירוית בחר וגנר להקים את האולם שבו נערך הפסטיבל. באולם זה נוהגים לנגן רק את האופרות שחיבר וגנר. בעיר זו נמצא גם מוזיאון וגנר, שבו נשמעים צלילי הפסנתר שלו שמוצב בכניסה. במוזיאון מוצגות לראווה גם גלימות קטיפה רבות שבהן הוא נהג לעטוף עצמו, ועוד עשרות פריטים שהיו שייכים לו או קשורים למהלך חייו. גוטפריד וגנר, נינו של וגנר, אמר על העיר, כי היא "מקדש של האנטישמיות בכל הדורות". הוא עצמו החרים את ביירוית ואת מורשת אב-סבו. לדעתו, המימון של ממשלת גרמניה להפעלת המקום מעודד אנטישמיות, בין היתר מכיוון שמקום זה היה אהוב על אדולף היטלר, שהיה אורח אהוד ומבוקש אצל משפחת וגנר, ונהג לחגוג שם מסיבות יום הולדת אותן ארגנה עבורו ויניפריד וגנר.
הבחירות המקדימות במפלגת הליכוד
מבחירות 1999 עד בחירות 2006
לאחר הכינוס ב-1997 חזרה מפלגת הליכוד לשיטה בה חברי מרכז הליכוד בוחרים את מועמדי המפלגה. בתקופה זו נשמעה ביקורת על כך ששיטה זו גרמה לכך שלעיתים קרובות אולצו השרים, חברי הכנסת והמועמדים עתידיים, לתת עדיפות לרצונם של חברי מרכז על פני כלל חברי המפלגה. במקרים קיצוניים הדבר הגיע לכדי חשד לשחיתות, כדוגמת פרשת המינויים הפוליטיים בה נחשפו מקרי שחיתות של מינויים של חברי מרכז ומקורבים כדי לזכות בתמיכה.
מבחירות 2009 ואילך
מאז הבחירות לכנסת ה-18 (בחירות 2009) חזר הליכוד לבחור את מועמדיו לכנסת בשיטת הפריימריז הרחבה בה כל מתפקדי הליכוד רשאים לבחור את הרשימה לכנסת.
הרשימה הארצית
מרבית המתמודדים עושים זאת דרך הרשימה הארצית, בה כלל בעלי זכות ההצבעה בוחרים. ההצבעה נעשית על דף בו מסמנים 12 מועמדים נבחרים שמקבלים תמיכה זהה. ברשימה הארצית מתמודדים חברי הכנסת ומועמדים נוספים. התחרות ברשימה הארצית קשה ביחס לבחירה המחוזית. בפועל, חברי הכנסת שנבחרים במקומות נמוכים ברשימה הארצית מוצאים עצמם מחוץ לכנסת שכן תוספת מקומות למחוזות, למשוריינים ולהבטחות הייצוג דוחקים אותם לאחור גם כאשר הליכוד זוכה במספר מנדטים רב לעומת המספר שזכה בו בכנסת היוצאת.
הפריימריז על ראשות המפלגה
מלבד הפריימריז על הרכב רשימת המועמדים לכהן כחברי כנסת מטעם המפלגה, נערכת גם מערכת בחירות מקדימות לראשות הפלגה בין המועמדים שהציעו עצמם להתמודדות על תפקיד זה.
קבוצות הצבעה בתוך מתפקדי הליכוד
רוב המצביעים בבחירות המקדימות אינם משוייכים לקבוצה. עם זאת קיימות מספר קבוצות המאוגדות סביב מטרה משותפת.
לו הובר
ביוגרפיה
לזוג נולדו שני בנים, הרברט צ'ארלס (4 באוגוסט 1903–9 ביולי 1969) ואלן הנרי (17 ביולי 1907–4 בנובמבר 1993).
בשנת 1921 מונה הרברט הובר לשר המסחר של ארצות הברית, והמשפחה עברה לוושינגטון. בהיותה וושינגטון היו ללו הובר חיי חברה פעילים וכן פעלה בארגון הצופות של ארצות הברית ואף הייתה נשיאת הארגון.
הובר נפטרה ב-7 בינואר 1944, זמן קצר לפני יום הולדתה ה-70 מהתקף לב. היא נקברה בפאלו אלטו, אולם לאחר מות בעלה נקברו השניים יחד בווסט באנץ' שבאיווה.
בית הבובות של גבי
מדבבים
הדיבוב העברי בוים על ידי נדיה כהן, והופק על ידי תומר קאופמן, רעות גדות (2021), רוני חן (2021), ספיר רון ארגמן, דן שצברג ואמי בכר. מוזיקה על-ידי נדיה כהן.
יעקב כדורי
מחקריו
מחקריו של יעקב כדורי עוסקים בחקר התנ"ך, בספרים החיצוניים ובפרשנות התנ"ך.
The Idea of Biblical Poetry
בחלקו הראשון של הספר הוא עוסק במבנה השירה המקראית. כדורי מראה שתפיסת ה"תקבולת" הנהוגה במחקר היום אינה אלא מוטעית. ברוב פסוקי השירה שבתנ"ך, הצלע השנייה אינה חוזרת על הצלע הראשונה "במילים שונות", אלא דרכה כמעט תמיד להמשיך ולהרחיב את קודמתה: "גפן ממצרים תסיע. תגרש גויים ותטעה", "אני אמרתי בחפזי: 'נרגזתי מנגד עיניך'", "חזקו ויאמץ לבבכם. כל המיחלים לה'" וכדומה מאות ומאות. (בעקבות פרסום ספרו, חוקרים רבים אחרים אימצו את מסקנותיו של כדורי באשר לתקבולת, דוגמת א' אלטר,
בחלקו השני של ספרו סקר כדורי את תולדות המחקר בעניין השירה המקראית החל בתקופה הבתר-מקראית וכלה בעת החדשה. כבר במאה הראשונה לספירה ניסו לענות על שאלת המבנה של שירת המקרא. באותה תקופה היו מלומדים יהודים רבים חשופים להשפעות זרות מהשירה היוונית ולכן הם ניסו לנתח את השירה המקראית לפי כלליה של השירה היוונית. כך למשל פילון האלכסנדרוני ויוסיפוס טענו כי משה ודוד כתבו את שיריהם בהקסמטרים ובפנטמטרים. בימי הביניים והרנסאנס, גדולי המשוררים העבריים נתנו דעתם לאותו הנושא, ובכלל זה יהודה הלוי ועזריה די רוסי. תפיסת התקבולת נובעת ממחקריו של החוקר האנגלי רוברט לות' (Robert Lowth), והייתה מקובלת מזה זמן רב על המחקר; ואולם בעקבות ספרו של כדורי ומחקרים מאוחרים יותר, תפיסה זו שנויה היום במחלוקת או מוזנחת לגמרי.
אגודה מקצועית
בפקודת מס הכנסה
בפקודת מס הכנסה (סעיף 9(2א)(ג)) מוגדר "ארגון מקצועי" כ"חבר בני אדם" שאישרה רשות המסים בישראל ואשר מקיים את כל התנאים הבאים:
פייסל השני, מלך עיראק
המלך פייסל השני (בערבית: فيصل الثاني, 2 במאי 1935 – 14 ביולי 1958) היה מלכה האחרון של עיראק בפועל. פייסל היה בנם יחידם של המלך ראזי, מלכה השני של עיראק, מן השושלת ההאשמית והמלכה עאליה בנת עלי.
כמלך
בהשפעת ראש ממשלתו הפרו-מערבי נורי א-סעיד אישר את הסכם פורטסמות (1948) בין ממשלת בריטניה לממשלת עיראק, הסכם שבוטל תוך שבוע בשל מהומות בהובלת המפלגה הקומוניסטית העיראקית בהכוונת ברית המועצות, ופעל לביסוסה של "ברית בגדאד" בשנת 1955. ברית זו עמדה בניגוד לרוחות שנשבו בעולם הערבי, אותן ביטא שליט מצרים גמאל עבד אל נאצר, אשר הלהיב את ההמונים ברטוריקה פאן-ערבית, סוציאליסטית, רפובליקנית ואנטי-אימפריאליסטית.
בינואר 1958 הכריזו מצרים וסוריה על איחוד ביניהן, ליצירת הרפובליקה הערבית המאוחדת (רע"מ). פייסל, וקרוב משפחתו חוסיין מלך ירדן, ראו את האיום שיוצר איחוד זה על משטרם. בפברואר 1958 הכריזו ירדן ועיראק על איחוד ביניהן ליצירת "הממלכה ההאשמית המאוחדת", שבראשה עמד פייסל.
סרט הודי (שיר)
"סרט הודי" הוא סינגל שהוקלט על ידי הזמרת-יוצרת הישראלית דנה אינטרנשיונל, ביחד עם הזמר הישראלי עידן יניב. השיר יצא לאור ב-19 בספטמבר 2007, כסינגל הרביעי מתוך אלבום האולפן השמיני של אינטרנשיונל הכל זה לטובה, וכרצועה מתוך אלבום האולפן השני של עידן יניב, חכי לי.
השיר הגיע למקום הראשון במצעד הרשמי של רשת ג', שם נשאר בצמרת במשך שבועיים ברצף.
הופעה
בנוסף לכך, אינטרנשיונל הופיעה עם השיר באחת מהופעותיה, ובה היא העלתה ילדים מהקהל, אשר רקדו על הבמה לצליליו.
הכוחות למבצעים מיוחדים של צבא אוקראינה
מבנה
מידע לגבי הרכב הכוח והסגל של הכוחות למבצעים מיוחדים הם מידע חסוי המהווה סוד מדינה בהתאם לחוק האוקראיני "אודות סודות מדינה". לכן כל המידע לגבי המבנה והרכב הגופים, נשען על מידע שפורסם בכלי התקשורת האוקראיניים ועשוי להכיל אי דיוקים שונים.
פטריק גדס
התחדשות עירונית
גדס דגל בסגנון של תכנון עירוני שקול למילוי צרכים אנושיים ראשוניים, תוך יישומו בבנייה קונבנציונלית ושמרנית. זאת בניגוד לתוכניות הרואיות, שהיו פופולריות במאה התשע עשרה ובתחילת המאה העשרים. הוא המשיך להשתמש בגישה זו לאורך כל הקריירה שלו.
גדס מתח ביקורת על המסורת הזאת בשל כישלונה לטפל בטווח הארוך בבעיות שהיא מתיימרת לפתור. תוכניות בינוי מחדש אלה היו מותירות אחריהן שכונות שמירקמן נפגע ורבעים חדשים, שאף הם בתורם יהפכו לאזורי מגורים בעייתיים.
עבודה בהודו
עקרונותיו לתכנון ערים במומביי מדגימים את השקפותיו על היחסים בין תהליכים חברתיים לבין צורה מרחבית. כמו כן מדגימים את הקשרים האינטימיים והסיבתיים בין ההתפתחות החברתית של הפרט לבין הסביבה התרבותית והפיזית. הם כללו:
הנצחה
על שמו של פטריק גדס קרוי "מכון גדס למחקרים אורבניים" באוניברסיטת דנדי בסקוטלנד. בתל אביב קרויה על שמו כיכר קטנה במפגש כביש איילון ודרך חיל השריון. במקום נקבע שלט אבן צנוע המנציח את פועלו בתכנון העיר.
אנדוגמיה
אֶנְדּוֹגַמְיָה (מהמקור באנגלית: Endogamy. בעברית: נִשּׂוּאֵי פְּנִים) היא הנוהג לבחור את בן הזוג לנישואין מתוך הקבוצה החברתית, קבוצת השארות (מוצא אתני) או אותה קטגוריה חברתית. גם כיום רוב בני האדם בוחרים בני זוג מאותה קבוצת גיל, קבוצה אתנית, דת או מעמד חברתי.
בעבר היה נהוג להינשא בתוך השבט, כיום יש חברות שבהן מקובל להינשא בתוך קבוצת שארות מורחבת (חמולה). נוהג זה נחשב למשמעותי עד כדי כך שאנתרופולוגים נוהגים לעיתים לקבוע את הקבוצה הרלוונטית לניתוח בהתאם לגבולות האנדוגמיה.
פרנס סניידרס
ביוגרפיה
סניידרס חזר לאנטוורפן באביב 1609. בשנת 1611 הוא התחתן עם מרגרטה, אחותם של קורנליוס דה ווס ופול דה ווס, שני ציירים מובילים באנטוורפן. שיתוף הפעולה שלו עם רובנס החל בשנות ה-1610. לאחר חזרתו מרומא הוא צורף ל״גילדת הרומאים״ בהולנד.
קייטי סאקהוף
שנותיה הראשונות
קייטי סאקהוף נולדה בפורטלנד שבאורגון וגדלה בסנט הלנס (St. Helens) שבאורגון. אמה של סאקהוף, מרי, הייתה רכזת תוכנית ESL (תוכנית ללימוד אנגלית כשפה שנייה), ואביה דניס הוא יזם מקרקעין. אחיה אריק הוא אחד הבעלים של מוסך ליד פורטלנד. היא סיימה את לימודיה התיכוניים בשנת 1998, בבית הספר תיכון "Sunset High School". סאקהוף החלה לשחות בגיל צעיר ותכננה להפוך לספורטאית מקצוענית אך בעקבות פציעה בברכה הימנית ויתרה על כך. בעקבות הפציעה החלה סאקהוף לתרגל יוגה.
קריירה
לקראת סוף הצילומים של בטלסטאר גלקטיקה, סאקהוף התחילה להרגיש חולשה פיזית. זמן קצר לאחר הצילומים, היא אובחנה כחולה בסרטן בלוטת התריס. לאחר ניתוח להסרת בלוטת התריס שלה, היא לא הזדקקה לרדיותרפיה ועד פברואר 2009 מצב המחלה היה בנסיגה.
כאוס מהלך
הים הרחב, הרחב
פריקוול לרומנים, "הים הרחב והרחב" מתרחש לפני מלחמת ספאקל בימים האחרונים של כפר הדייגים הורייזון. הסיפור מספר על מערכת יחסים בין מתבגרת כפרית לבין ספאקל מקומי.
עיבוד קולנועי
ליונסגייט רכשה זכויות ההפצה ברחבי העולם לעיבוד קולנועי לטרילוגיית "כאוס מהלך", שתופק על ידי חברת ההפקות Quadrant Pictures של דאג דייויסון. אליסון שרמור ודייסון נשכרו כמפיקים, דאג לימן ביים ודייזי רידלי לוהקה להשתתף בסרט לצד טום הולנד, מאדס מיקלסן וניק ג'ונאס. את התסריט כתבו נס, צ'ארלי קאופמן וג'ון לי הנקוק; הצילומים החלו באוגוסט 2017 במונטריאול. תאריך השחרור המקורי נועד להיות 1 במרץ 2019, אולם זה נדחה ל-22 בינואר 2021 כדי לאפשר צילומים נוספים. בסופו של דבר, הסרט יצא לאקרנים ב-5 במרץ 2021.
מלאקה
סולטנות מלאקה (1511-1400)
היישוב החדש התפתח במהירות. אנשיו של פרמסווארה עיבדו את השדות שמסביב וגידלו בהם בננות, קני סוכר ובטטות. פרמסווארה טיפח את המסחר, ובתוך זמן קצר נפוצה השמועה בשווקים של דרום-מזרח אסיה והודו על נמל המסחר החדש. בתוך שנתיים מייסוד היישוב גדלה אוכלוסייתו ל-2,000 נפש. במקום התיישבו סינים, הודים, בורמזים, תושבים מג'אווה וממקומות אחרים. הידיעות על מרכז הסחר החדש הגיעו עד בייג'ינג בירת סין. ב-1405 ביקר במלאקה שליח מטעם קיסר סין. ביקורו אפשר לסוחרים סיניים להקים מחסנים בעיירה. שליח ששלח פרמסווארה לקיסר יונג לה, הקיסר השלישי משושלת מינג, חיזק את הקשרים עם האימפריה הסינית. יונג לה שלח עם השליח מכתב שבו הכיר רשמית בפרמסווארה כשליט מלאקה, ומלאקה הוכרה כמדינת חסות של סין. השליח חזר בצי של האדמירל ג'נג חה במסעו הראשון ב-1405. ג'נג חה עתיד היה לבקר במלאקה כמעט בכל שבעת מסעותיו הנודעים. פרמסווארה נשא לאישה נסיכה מוסלמית מממלכת פסאי (Pasai) שבצפון סומטרה, וב-1409 התאסלם, והוסיף לעצמו את השם הפרסי "אסכנדר שאה" ואת התואר סולטאן. שנתיים אחר כך ביקר הסולטאן וכל משפחתו, בלוויית פמליה בת 540 איש, בסין על מנת לחלוק כבוד לקיסר יונג לה. פרמסווארה מת ב-1414.
את פרמסווארה ירש בנו, שכונה הסולטאן מגאט איסקנדר שאה (Megat Iskandar Syah; שלט 1414–1424). מלאקה המשיכה לשגשג תחת שלטונו. בדיל נתגלה בחלקה הצפוני של מלאקה, מהיערות שבסביבה הפיקו פחמי עץ ושרף, בשדות גידלו בננות, קני סוכר, אננס, בצל, זנגביל, חרדל, דלעת, ומלון. דקלים כדוגמת דקל הסאגו גדלו במטעים. בנוסף גידלו במקום חיות משק כדוגמת ברווזים, תרנגולות, תאו ועזים. גם המסחר פרח והסוחרים שילמו מס תמורת השימוש בנמל מלאקה כנמל ביניים. העיר הוקפה בחומה ובמרכזה הוקמה מצודה, שבמחסניה נשמרו אוצרות הסולטנות ומלאי המזון שלה. מלאקה המשיכה להיות מדינת חסות של הסינים. והסולטאן הקפיד לשלוח לבייג'ינג משלחות בראשות אחד מבניו כמעט מדי שנה. על פי בקשתו, שלח קיסר סין ב-1419 אזהרה למלך סיאם שלא לתקוף את מלאקה.
עם מותו של מגאט איסקנדר שאה עלה על כיסאו בנו, שכונה הסולטאן מוחמד שאה (Muhammad Syah; שלט 1424–1444). כבר עם עלייתו לשלטון נסע הסולטאן החדש לבייג'ינג על מנת לבשר על מות אביו ועלייתו לשלטון. ב-1433 הוא נסע שוב ושהה בסין שנתיים. אלא שב-1434 השתנתה המדיניות בסין. סין נסגרה כלפי חוץ והפסיקה להתעניין במתרחש במדינות אחרות. תרומת הסולטאן הזה למורשת של סולטנות מלאקה הייתה בייצוב השלטון, כאשר קבע את מבנה האדמיניסטרציה העתידית של הסולטנות, שכללה: ראש ממשלה (Bendahara), שר אוצר, ממונה על ביטחון הפנים, מפקד צבא היבשה ומפקד צי, וכן קיבע סדרה ארוכה של מנהגים ואיסורים. בנו, ראג'א איברהים (Raja Ibrahim) עלה לשלטון וכונה הסולטאן אבו שהיד שאה (Abu Syahid; שלט 1445–1446), אף שלא היה בכור בניו. ראג'א קסים (Raja Kassim), אחיו החורג, שהיה בכור בניו של הסולטאן מוחמד שאה, קשר כנגדו יחד עם ראש הממשלה ושר האוצר ובהתקפה מתוכננת נרצח הסולטאן אבו שהיד בדקירות סכין. ראג'א קסים עלה לשלטון הסולטאן מט'פר שאה (Muzaffar Syah; שלט 1446–1456). בתקופתו הדפה הסולטנות שתי התקפות של ממלכת סיאם - ב-1446 התקפה מהיבשה, וב-1456 התקפה ימית.
שלטון פורטוגזי (1641-1511)
התגובה הפורטוגזית הגיעה שנתיים אחר-כך. באפריל 1511 הפליג האדמירל אפונסו דה אלבוקרקי מגואה בראש צי שמנה 17 או 18 אוניות שעל סיפונן כ-1,200 לוחמים. אלבוקרקי דרש מהסולטאן לשחרר את השבויים ולהרשות לו להקים מצודה בחוף. ב-25 ביולי, לאחר שדרישותיו נדחו, הורה אלבוקרקי לתקוף את העיר. התקפה זו נבלמה. בניגוד לעצת מפקדיו החליט אלבוקרקי לתקוף שוב, וב-10 באוגוסט 1511 לכד את העיר. הסולטאן מחמוד שאה ובני משפחתו ברחו צפונה לאולו ברטאם (Ulu Bertam) שבפהנג. אלבוקרקי הורה לבצר את העיר, ועל הגבעה הוקמה מצודה שכונתה "א פאמוסה" ("A Famosa" - "המפורסמת"), תוך שימוש באבנים שנלקחו ממסגד שנהרס וממצבות של קברים. בהמשך נבנו בתוך המצודה ארמון המושל, בית הבישוף, משרדי הממשל, כנסיות, קסרקטינים, מנזר בתי חולים ובית כלא. אלבוקרקי שהה במלאקה עד ינואר 1512 כשהוא דואג לחדש את המסחר ושולח משלחות ידידות לסיאם, ג'אווה, סין ואיי מאלוקו.
שלטון הולנדי (1795-1641, 1825-1818)
הבריטים שלטו במלאקה עד 1818. מצבה הכלכלי של העיר הורע תחת השלטון הבריטי, מכיוון שהבריטים ידעו כי בסיום המלחמה עם צרפת הם יצטרכו להשיב את העיר לידי ההולנדים, ולא היה להם עניין בהשארת מתחרה כלכלי למושבה שלהם באי פינאנג. ב-1807 הורה מושל פינאנג לקפטן ויליאם פארקור (William Farquhar) להרוס את המצודה שנבנתה על ידי הפורטוגזים וחוזקה על ידי ההולנדים, ולפנות את כל 15,000 תושבי העיר לפינאנג. בהריסת המצודה השתתפו כמה מאות פועלים והיא כמעט והושלמה בשנת 1808. למזלם של בני מלאקה שהה אז בעיר סטמופרד ראפלס (Stamford Raffles), מייסד סינגפור לעתיד, בחופשת מחלה. הוא הצליח לבטל את הוראת ההרס ופינוי האוכלוסייה, כשקיבל לכך את הסכמתו של מושל הודו הלורד מינטו (Lord Minto). ההסכמה התקבלה מאוחר, וראפלס הצליח לשמר רק את השער של המצודה, ששרד עד ימינו.
ההולנדים שלטו במלאקה כ-160 שנים, יותר מאשר הפורטוגזים לפניהם והבריטים אחריהם, ועם זאת כמעט שלא הותירו חותמם על העיר. התרבות המלזית של ימינו (שפה, אדמיניסטרציה, חוקים) הושפעה הרבה יותר מהבריטים. כל שנותר מתקופה זו הם המבנים האדומים של "בית העירייה" וכנסיית "קרייסט צ'רץ" בכיכר ההולנדית של מלאקה, המושג "דוית" (Duit), כיום כינוי למטבע ולכסף במלאית שהיה במקור שמו של מטבע הולנדי של חברת הודו המזרחית ההולנדית שהיה סחיר גם במלאקה, וצאצאים של מתיישבים הולנדים שלא עזבו את העיר עם העברתה לידי הבריטים, או הצטרפו אליה מאוחר יותר כשהיגרו מציילון, אבל השפה השנייה שתושבי מלאקה דוברים (כמו שאר תושבי מלזיה) היא אנגלית ולא הולנדית.
יהודים במלאקה
יהודים מפורטוגל הגיעו למלאקה עם הכיבוש הפורטוגזי. כפי הנראה הם התיישבו מעבר לנהר יחד עם קהילות אתניות אחרות. ההשערה המקובלת שצאצאיהם של היהודים התנצרו בלחץ האינקוויזיציה והם כיום חלק מהקהילה של צאצאי הפורטוגזים המכונה קריסטנג (Kristang).
מכרז
מודלים כלכליים במכרזים
מדד אלטמן במכרזים בהם נדרשים המציעים לאיתנות פיננסית נהוג לקבוע כתנאי סף למציע עמידה בערך Z הגדול מ 2.99. דוגמאות לשימוש במדד ניתן למצוא במכרזי משרד הכלכלה ובמכרז משנת 2020 של רשות כבאות והצלה לישראל לאספקה, כביסה ותחזוקה לחליפות מגן מבניות ללוחם אש.
על ידי חישוב החציון לחלקים להם ציון תקן חיובי בלבד ניתן לצמצם באופן משמעותי את השונות הסטטיסטית שקיימת בין המחירונים ועל ידי כך למנוע מצב של מניפולציה או תכססנות מצד המציעים.
דרישת ערבות
במכרזים ציבוריים נהוג לדרוש ערבות בנקאית מהסיבות הבאות:
קול הדף
השיעורים מיועדים לקהלי יעד שונים (אברכים בני תורה, ציבור עממי, נשים וילדים) והם נאמרים במספר שפות, בהן עברית, יידיש, אנגלית ורוסית. הארגון מפיץ את השיעורים במספר אופנים:
Sweet Talker (אלבום של ג'סי ג'יי)
רקע
באלבום משתתפים הראפרים ניקי מינאז' ו-2 צ'יינז, הזמרת אריאנה גרנדה, הרכב ההיפ-הופ דה לה סול והכנרית לינדזי סטירלינג. ג'יי הייתה שותפה לכתיבת כל השירים באלבום ועל מנת להפיק אותם, עבדה עם המפיקים הידועים והמצליחים ביותר בתחום, ביניהם הזמר דה-דרים אשר גם עבד עם אמנים כמו בריטני ספירס, ריהאנה וביונסה, המפיק דיפלו מההרכבים מייז'ור לייזר ו-LSD אשר גם עבד עם אמנים רבים (ביניהם מדונה, ביונסה ובריטני ספירס), טריקי סטיוארט אשר עבד עם אמנים כמו ריהאנה, מריה קארי וביונסה, מקס מרטין אשר עבד עם אמנים רבים גם הוא כמו טיילור סוויפט, קייטי פרי ודה ויקנד, המפיק אמו אשר עבד גם הוא עם אותן הזמרות וכולי.
יהדות בלגרד
בימי הביניים
העדויות על קהילה יהודית בבלגרד לפני הכיבוש העות'מאני הן מעטות ובדרך כלל שניוניות. קיימות השערות מחקר בדבר קיומה של קהילה רומניוטית עוד במהלך המאה ה-10. הרב הראשי האשכנזי של בלגרד, יצחק הכהן שלאנג, טען במחקריו כי מסורת קריאת מגילת אסתר בט"ו באדר ולא בי"ד באדר שהייתה נהוגה בקרב יהודי בלגרד, כמנהג הקריאה בערים מוקפות חומה, היא אחת ההוכחות לקיומה של קהילה שם לפני בוא העות'מאנים. באמצע המאה ה-14, תקופת שלטונו של סטפן אורוש הרביעי דושאן, מתועדים יהודים שהתגוררו בממלכה, אך ללא תיעוד ספציפי לגבי בלגרד. עוד מתועד במועד זה כי במהלך המגפה השחורה הואשמו יהודים במערב אירופה בהפצתה, ורבים נמלטו דרך הדנובה והגיעו גם לבלגרד. ב-1374 גירש לאיוש הראשון, מלך הונגריה את יהודי ממלכתו, וכתוצאה מכך הגיעו משפחות יהודיות לבלגרד. ב-1471 גירש לודוויג התשיעי, דוכס בוואריה את יהודי בוואריה ומקצת ממשפחות המגורשים הגיעו ככל הנראה לבלגרד. עם זאת אין בנמצא מקור ראשוני המעיד על קיומה של קהילה מאורגנת ופעילה בבלגרד.
ראשית השלטון העות'מאני
השלטונות העות'מאניים הגדירו רשמית את בני הקהילה כד'ימים כפי שהוגדרו הנוצרים, אך העניקו להם עדיפות ויחס אוהד, משום שלא היו להם שאיפות לאומיות והם נחשבו מיעוט הנאמן לסולטאן. על קורות הקהילה בעת ההיא ניתן ללמוד משלושה מקורות עיקריים. ספרי שאלות ותשובות, תעודות עות'מאניות וספרי מסעות של נוסעים שעברו דרך העיר. הנוסע ההבסבורגי הנס דרנשוואם (בגרמנית: Hans Dernscwam) חלף בבלגרד ב-1553 ומתאר את שכונת היהודים ככזו הניצבת על גבעה הסמוכה לנהר סאווה. הדיפלומט ההבסבורגי יאקוב פון בצק (בגרמנית: Jakob von Betzek) אשר שהה בבלגרד ב-1564 מציין בספר מסעותיו, כי "בבלגרד סוחרים טורקים, ראגוזים, נוצרים ויהודים רבים". ב-1620 עבר בעיר הנוסע האנגלי פיטר מאנדי וציין כי בעיר יש בין 60 ל-70 בתים של יהודים. ב-1660 ביקר בבלגרד אווליה צ'לבי ומציין כי היהודים גרים בסמוך למצודת בלגרד ויש להם בית כנסת. הברון גאורג היינריך מאוטנדורף וקולם (בגרמנית: Georg Heinrich, auf Ottendorf und Collm; 1709-1646), דיפלומט צעיר שנלווה למשלחת מטעם ממלכת הבסבורג, הגיע לבלגרד ב-1666 ותיאר קהילה יהודית אוטונומית, עם "רחוב משלה" הסמוך לגדת הדנובה, ובו מתנהל מסחר ענף. כמו כן ציין שליהודים בית ספר ובית כנסת.
תחת ממלכת הבסבורג 1739-1717
האוסטרים כוננו ממשל צבאי בבלגרד ומינו את קרל אלכסנדר, דוכס וירטמברג למושל הצבאי. הוחל בשיקום ובבינויה מחדש של העיר והתפתחה מערכת סחר ענפה עם האימפריה העות'מאנית. לעיר זרמו סוחרים בני לאומים שונים, להוציא סוחרים מראגוזה עליהם אסרו האוסטרים את הכניסה לבלגרד בשל קשריהם ההדוקים עם העות'מאנים. ב-1720 בוטל הממשל הצבאי והוקם מנגנון שלטוני שנקרא "מנהלת בלגרד" בראשות הדוכס קרל אלכסנדר. ב-1732 מינה קרל אלכסנדר את יוזף זיסקינד אופנהיימר ("היהודי זיס") למנהל הכלכלי של המנהלת והוא כיהן בתפקידו עד 1737, עת הוצא להורג, לאחר מות פטרונו קרל אלכסנדר. לאחר מותו של אופנהיימר הקשיח מאוד השלטון האוסטרי את יחסו לקהילה היהודית בבלגרד. הוגבל חופש התנועה והעיסוקים, הוטלו על הקהילה מיסים מיוחדים, הופקעו נכסים ונאסרה מכירת סחורות ללא יהודים. עוד מתועדת פעילות מיסיונרית של הכנסייה הקתולית הסרבית, וישנן עדויות ליהודים שאולצו להמיר את דתם.
שחרור העיר ובני הקהילה במאבק הפרטיזני
מקצת מיהודי העיר הצטרפו למפלגה הקומוניסטית עוד לפני פרוץ מלחמת העולם השנייה. בשלהי שנות ה-30 התגברה תנועת ההצטרפות למפלגה הקומוניסטית ולתנועות הנוער שלה, ובני נוער חברי "השומר הצעיר" ו"תכלת לבן" עזבו את תנועותיהם וחברו לקומוניסטים. מקצתם אף יצאו להילחם במלחמת האזרחים בספרד. גם לאחר הפלישה ליוגוסלביה הייתה הפעילות המחתרתית של התנועה הקומוניסטית מתונה יחסית בשל הסכם ריבנטרופ–מולוטוב. ביולי 1941, לאחר תחילת מבצע ברברוסה והפרת ההסכם על ידי הנאצים, החלה פעילות צבאית מחתרתית משמעותית של הקומוניסטים.
התקופה העות'מאנית
החינוך הבסיסי של האמידים מקרב הקהילה התבצע במלדארי. במלדארי למדו בנים בלבד תפילות ותנ"ך, חלקם היו בבעלות פרטית של רבנים וחזנים והם נסמכו על תרומות ותשלומי הורים, כך שרק משפחות אמידות יכלו לשלוח את בניהם ללמוד. במלדארי למדו ילדים בגילאי 4–12 אשר ישבו על מחצלות בכיתה צפופה. הלימודים נוהלו בלאדינו, התבססו על שינון והמלדארי חסרו תנאי תברואה בסיסיים וכן ציוד הוראה. לאחר חצי יום לימודים הועסקו התלמידים כשוליות בקרב אומנים מבני הקהילה. רמת ההשכלה בקרב ילדי הקהילה הייתה נמוכה לעומת קהילות מערב אירופה, וכמעט ולא אפשרה ללומדים לרכוש השכלה גבוהה. בראשית המאה ה-17 הקים הרב יהודה לירמה ישיבה בבלגרד ועד לכיבושה על ידי האוסטרים ב-1688 הפכה העיר מרכז הלכה ומרכז להכשרת רבנים ומהם ניתן למנות את שמחה הכהן פרוידמן ויוסף אלמושנינו.
התקופה הסרבית-יוגוסלבית
כאמור, למעלה מ-90 אחוזים מיהודי בלגרד הושמדו בשואה. לאחר המלחמה כוננה הרפובליקה הפדרלית הסוציאליסטית של יוגוסלביה. השלטון הקומוניסטי הריכוזי ביוגוסלביה, אף על פי שהיה טולרנטי יותר ממקביליו בגוש המזרחי, לא אהד סממנים דתיים ולאומיים ובמקביל הקהילה הפכה חילונית והשתלבה באוכלוסייה הכללית ובכלל זה במערכת החינוך היוגוסלבי. ב-1964 הוקם בית ספר יסודי כללי על שם האחים ברוך. לאחר התפרקות יוגוסלביה וכינון סרביה הוקם בבלגרד גן ילדים יהודי וכן בית ספר יסודי יהודי ובו לומדים גם תלמידים שאינם יהודים.
לאחר כינון נסיכות סרביה התמנה הרב אברהם בן יצחק פארדו לרבה של בלגרד. הרב פארדו עזב את בלגרד בזמן המהפכה הסרבית, עבר לזמון ובה כתב 4 ספרי דרשנות. הספרים: "חבת אברהם", "ציצים ופרחים", "אוצר תכשיטי כלה" ו"אמתחת הקטן" הוצאו לאור על ידי בנו ב-1862. ב-1831 כתב לנסיך מילוש אוברנוביץ' מכתב ובו ביקש להקל על הגזירות הכלכליות שמוטלות על יהודי בלגרד. ב-1835 נפטר הרב פארדו ובמקומו מונה הרב ראובן ברוך. הרב נקלע לעימות עם נכבדי הקהילה (נוֹטָאבֶּלִים) ואלו דרשו את הדחתו. ב-21 ביוני 1837 הגישו 28 משפחות תלונה כנגד הרב לנסיך אוברנוביץ'. הנסיך הורה לרב לעזוב את העיר. הרב ברוך עזב לווינה ושם התמנה לרב הספרדי הראשי. במקומו מונה יוסף פינצי בן יצחק מסרייבו, בעל "וילקט יוסף" אשר כיהן עד למותו ב-1850. בהמשך, מתועד הרב יוסף רפאל בן מאיר ששון (1810, אדירנה-1862, בלגרד) כרב הספרדי הראשי של בלגרד. הרב ששון בעל "דרכי האדם" ו"מוסר השכל" (סלוניקי, 1843) הגיע לבלגרד ב-1851 והתגורר עם משפחתו בבית הקהילה. הרב שהיה מחמיר נקלע לסכסוך הן עם קהל הספרדים והן עם קהל האשכנזים. נפטר בבלגרד ב-1862.
מוסדות הקהילה, ארגונים ואגודות
החל מסוף המאה ה-16 מתועדת בבלגרד "חברת ביקור חולים" אשר נסמכה על תרומות נכבדי הקהילה. מצוואות של נכבדי הקהילה עולה כי אלו הורישו סכומי כסף נכבדים לחברת "ביקור חולים". בראשית המאה ה-17 נשלחו סכומי כסף מחברת ביקור חולים בבלגרד ל"עניי ארץ ישראל". הסכומים היו בכסף עות'מאני כגון אקצ'ה או בכסף הבסבורגי כגון רייכסטלר בהתאם לתקופות השלטון השונות. מתועד כי ב-1886 מנתה חברת ביקור חולים 280 חברים ובראשה עמד יעקב די מדינה. בתקופת מלחמת העולם הראשונה הפסיקה חברת ביקור חולים את פעילותה וזו התחדשה ב-1927. במסגרת הקהילה פעלו מספר מוסדות בעלי תקציב וניהול עצמאי תחת פיקוח ועד הקהילה. "תלמוד תורה" - פעל לסיוע ברכישת ספרים וציוד ללימודי בני המשפחות העניות, "עניי העיר"-עסק במתן צדקה לעניים, "מוכי המלחמה"-סייע למשפחות בני כל הדתות שמצבן הכלכלי נפגע בשל המלחמות. "ציצית" - סיוע חמרי לקיום מצוות כגון בר מצווה או הכנסת כלה. כמו כן פעלו 6 קופות צדקה עבור מוסדות בארץ ישראל. בסוף המאה ה-19 נמנו עם חברי חברת "ביקור חולים" 280 מבני הקהילה. החברה העסיקה רופא במשרה מלאה שביקר בבתי החולים בשכונה היהודית. כן הופעל בית מרקחת שחילק תרופות בחינם לנזקקים לפי מרשמיו של רופא החברה. ב-1864 נפתח סניף של חברת כל ישראל חברים ובשלהי המאה ה-19 הגיע מספר חברי הסניף ל-90. חברת "תיקון חצות" הקימה מבנה התכנסות ותפילה בחצר בית הכנסת שהיה מחומם ובו חילקו כיבוד קל ושתייה חמה למתפללי הקהילה שהגיעו לתיקון חצות. ב-1874 נוסדה "אגודת נשים יהודיות" על ידי קבוצת נשים מהקהילה הספרדית בעיר. אגודה זו הייתה אגודת הנשים הראשונה בכל סרביה, ועסקה בסיוע לתלמידות, כלות ויולדות דלות אמצעים. בחלק מהמקורות היא מכונה אגודת "נשים צדקניות".
דבר המלך במועצה
דבר המלך במועצה על פלשתינה
החוקים שפורסמו ב"דבר המלך במועצה" משנת 1922 הסדירו עניינים עקרוניים באופי שלטון המנדט ואופן ניהולו, ולפיכך הוא שימש מעין חוקה למנדט הבריטי. קבצים נוספים של "דבר המלך במועצה" פורסמו מדי פעם על-פי דוחות הממשלה הבריטית שכונו "ספר לבן". שלטון המנדט לא כלל גוף מחוקק מקומי, ולפיכך עיקר החקיקה המנדטורית נעשתה בשיטה זו. חלק מחוקי "דבר המלך במועצה" הסמיכו את הנציב העליון הבריטי לנקוט צעדים שונים או לקבוע תקנות מסוימות שיחולו בשטח המנדט.
הכוח בידיים של צ'אק
הכוח בידיים של צ'אק (באנגלית: Chuck's Choice, בתרגום חופשי לעברית: הבחירה של צ'אק) היא סדרת הנפשה קנדית לילדים מסוגת פעולה, קומדיה, מדע בדיוני ופנטזיה. הסדרה עוקבת אחר הרפתקאותיו של צ'אק, ילד צעיר ובידו מכשיר שנותן לו אפשרות לבחור את ההרפתקה הבאה שלו. הסדרה הופקה על ידי DHX מדיה עבור הערוץ הקנדי YTV, נוצרה על ידי קרווין פאריה, בוימה על ידי רוב בוטילייר וג'ון איזן, ונכתבה על ידי אית'ן באנוויל וסטיוארט ריד.
אפרים סנה
שירותו הצבאי
בהמשך שירת כרופא גדודי בגדוד 890 של הצנחנים והשתתף בזיהוי ופינוי ההרוגים באסון הנ"ד. לאחר מכן מונה כמפקד היחידה הטקטית לחילוץ מיוחד (669). תחת פיקודו לקחה היחידה חלק בפשיטות ומארבים בלבנון. לאחר מכן החליף את מאיר דגן בפיקוד על אד"ל - רצועת הביטחון בדרום לבנון. בתפקידו האחרון בצה"ל כיהן כראש המנהל האזרחי ביהודה ושומרון, וסיים את שירותו הצבאי בדרגת תת-אלוף. בתפקידו האחרון החל לקיים קשרים עם אנשי אש"ף בשטחים באישורו של שר הביטחון יצחק רבין וסגן ראש הממשלה שמעון פרס.
התמודדות בבחירות
בבחירות לכנסת העשרים וחמש הוצב במקום ה-116 הסמלי ברשימת העבודה לכנסת.
סליס עבדול סאמד
סליס עבדול סאמד (באנגלית: Salis Abdul Samed; נולד ב-26 במרץ 2000 באקרה שבגאנה) הוא כדורגלן גנאי המשחק בעמדת הקשר האחורי בקבוצת לאנס מליגת העל הצרפתית ובנבחרת גאנה.
קריירת מועדונים
ב-24 ביוני 2022 חתם עבדול סאמד על חוזה לחמש עונות בלאנס מליגת העל הצרפתית.
קריירה בינלאומית
ב-17 בנובמבר 2022 ערך עבדול סאמד את הופעת הבכורה שלו בנבחרת גאנה, בניצחון 2-0 על נבחרת שווייץ במשחק ידידות לקראת מונדיאל 2022.
דניאל פרנהייט
חייו
החל משנת 1718 הוא נתן הרצאות בכימיה באמסטרדם.